Жалба, подадена на 25 ноември 2014 г. — SolarWorld/Комисия
(Дело T-783/14)
Език на производството: английски
Страни
Жалбоподател: SolarWorld AG (Бон, Германия) (представители: L. Ruessmann, lawyer и J. Beck, Solicitor)
Ответник: Европейска комисия
Искания на жалбоподателя
Жалбоподателят иска от Общия съд:
да приеме жалбата за допустима и основателна,
да отмени обжалвания акт и
да осъди Комисията да заплати съдебните разноски.
Правни основания и основни доводи
С жалбата си жалбоподателят иска да се отмени решението на Комисията за промяна на минималната вносна цена на кристални силициеви фотоволтаични модули и ключови компоненти с произход или изпратени от Китайската народна република.
В подкрепа на жалбата си жалбоподателят изтъква само едно основание, изведено от твърдението, че Комисията е нарушила член 8, параграф 1 от Регламент № 1225/2009 и член 13, параграф 1 от Регламент № 597/2009, тъй като е променила минималната вносна цена, без да извърши анализ дали промяната ѝ е уместна с оглед отстраняване на вредоносното действие на дъмпинга и субсидирането.